TV-gids vir Dinsdag 26 Januarie 2016
JY LEES NOU TV-gids vir Dinsdag 26 Januarie 2016
16:00 Deur Dik en Dun (VIA): Dis week nege van die 10-week maerword-uitdaging. Die vier paartjies leer meer oor joga en hoe dit jou liggaam en siel gesond kan hou.
16:30 Hou op Wegsteek (VIA): Ruwayda is 'n werkende ma met geen tyd vir haarself nie. Beeldpoetser en stilis Aletté-Johanni Winckler staan reg om haar te help om weer fantasties te lyk en voel.
17:30 Roer! (kykNET): Anna-Mart van der Merwe is een van ons mees geliefde aktrises en boonop 'n voorslag in die kombuis. Tammy loer by haar in en sy leer ons om wit gazpacho en groente-lasagne te maak.
18:00 Zavion (VIA): Zavion is onder baie druk en sy dagboek raak net voller. Daar is 'n blommerangskikking-werkswinkel, 'n troue, 'n Huisgenoot-onderhoud en afsprake met potensiële kliënte geskeduleer. Sal hy die pas kan volhou?
18:00 Suidooster (kykNET): Mymoena wil dinge regmaak met AB terwyl Bianca nader aan haar ma probeer kom, maar versoening is makliker gesê as gedaan. Bridgette gee vir Jerome 'n besigheidsvoorstel, en Nicole en Tim se verhouding ontwikkel verder.
18:30 Villa Rosa (kykNET): Vicky vertrou glad nie vir Saskia nie en is gefrustreerd met Stef se houding. Fritz besef dat daar iets aan die gang is tussen Lida en Neels.
18:30 7de Laan (SABC2): Vanessa het bewysstukke op Xander se foon gekry. Matrone en Masifo maak 'n gedugte span.
19:30 Binnelanders (kykNET): Liezl en Morné wil die meeste maak van die laaste paar dae voor hulle albei begin swot. Ivanka is omgekrap na haar gesprek met At, en Tertius voel verraai deur Rian. 'n Hofbevel ontlok baie teenstrydige reaksies.
20:00 Megaboere (kykNET): Meckie Schneider boer in Grootfontein, Namibië en is tans een van die drie grootste Brahman-telers in Suidelike Afrika. Meckie Schneider is van Duitse afkoms en 'n tipiese Duitse Namibiër.
20:30 Die Boekklub (kykNET): Tom se vriende uit die Kaap daag op, wat ou wonde oopkrap. Tussendeur hou die boekklub 'n verskeidenheidskonsert wat verskeie verhoudings beproef.
20:30 The X-Files (FOX): Mulder en Scully is op soek na 'n kreatuur bekend as die Band-Aid Nose Man.